CELEX: 62015TB0729
Language: sk
Date: 2016-07-20 00:00:00
Title: Vec T-729/15 P: Uznesenie predsedu Všeobecného súdu z 20. júla 2016 – MSD Animal Health Innovation a Intervet international/EMA („Konanie o nariadení predbežného opatrenia — Prístup k dokumentom — Nariadenie (ES) č. 1049/2001 — Dokumenty týkajúce sa informácií predložených podnikom v rámci jeho žiadosti o povolenie na uvedenie lieku na trh, ktoré má EMA k dispozícii — Rozhodnutie sprístupniť dokumenty tretím osobám — Návrh na odklad výkonu — Naliehavosť — Fumus boni iuris — Zváženie záujmov“)

12.9.2016   
            
            
               SK
            
            
               Úradný vestník Európskej únie
            
            
               C 335/48
            
         Uznesenie predsedu Všeobecného súdu z 20. júla 2016 – MSD Animal Health Innovation a Intervet international/EMA
   (Vec T-729/15 P)
   ((„Konanie o nariadení predbežného opatrenia - Prístup k dokumentom - Nariadenie (ES) č. 1049/2001 - Dokumenty týkajúce sa informácií predložených podnikom v rámci jeho žiadosti o povolenie na uvedenie lieku na trh, ktoré má EMA k dispozícii - Rozhodnutie sprístupniť dokumenty tretím osobám - Návrh na odklad výkonu - Naliehavosť - Fumus boni iuris - Zváženie záujmov“))
   (2016/C 335/63)
   Jazyk konania: angličtina
   
      Účastníci konania
   
   
      Žalobkyne: MSD Animal Health Innovation GmbH (Schwabenheim, Nemecko) a Intervet international BV (Boxmeer, Holandsko) (v zastúpení: P. Bogaert, advokát, B. Kelly a H. Billson, solicitors, J. Stratford, QC, a C. Thomas, barrister)
   
      Žalovaná: Európska agentúra pre lieky (v zastúpení: T. Jabłoński, N. Rampal Olmedo, A. Spina, A. Rusanov a S. Marino, splnomocnení zástupcovia)
   
      Predmet veci
   
   Návrh založený na článkoch 278 a 279 ZFEÚ, ktorý v podstate navrhuje odklad výkonu rozhodnutia EMA č. EMA/785809/2015 z 25. novembra 2015 sprístupniť tretím osobám v súlade s nariadením Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 2001, s. 43; Mim. vyd. 01/003, s. 331) niektoré dokumenty týkajúce sa informácií predložených v rámci žiadosti o povolenie na uvedenie veterinárneho liečiva Bravecto na trh
   
      Výrok
   
   
               1.
            
            
               Výkon rozhodnutia Európskej agentúry pre lieky (EMA) č. EMA/785809/2015 z 25. novembra 2015 sprístupniť tretím osobám v súlade s nariadením Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie výsledky toxikologických testov C 45151/kožný toxický test v dĺžke 28 dní (semiokluzívna aplikácia počas šiestich hodín) na potkanoch Wistar, C 45162/orálny toxický test (kŕmenie) v dĺžke 28 dní na potkanoch Wistar a C 88913/kožný toxický test v dĺžke 28 dní (semiokluzívna aplikácia počas šiestich hodín) na potkanoch Wistar, sa odkladá.
            
         
               2.
            
            
               EMA sa nariaďuje výsledky uvedené v bode 1 nezverejniť.
            
         
               3.
            
            
               O trovách konania sa rozhodne v spore vo veci samej.